ଏହି ଖେଳଟିରେ ଖେଳାଳିଙ୍କୁ ଏକ ଖେଳ ଆକାଉଣ୍ଟ ତିଆରି କରିବାକୁ ପଡ଼ିଥାଏ । ମୂଖ୍ୟତଃ ଏହି ଆକାଉଣ୍ଟ ଦୁଇ ପ୍ରକାରର, ପ୍ରଥମଟି ହେଉଛି ଗୁଗଲ ଲଗଇନ ଏବଂ ଦ୍ବିତୀୟଟି ପୋକେମୋନ ଟ୍ରେନର କ୍ଲବ ଆକାଉଣ୍ଟ ଲଗଇନ । ପ୍ରଥମଥରରେ ଆପଟିରେ ଆପଣଙ୍କୁ ନିଜର କିଛି ତଥ୍ୟ ପ୍ରଦାନ କରିବାକୁ ପଡ଼ିଥାଏ, ଏବଂ ଏକ ଖେଳ ଚରିତ୍ର ଗଠନ କରିବାକୁ ପଡ଼ିଥାଏ । ଏହି ଖେଳ ଚରିତ୍ର ଗଠନ ହେଲାପରେ, ଖେଳାଳିଙ୍କୁ ଏକ ପ୍ରାରମ୍ଭିକ ପୋକେମୋନ ଚୟନ କରିବାକୁ ପଡ଼ିଥାଏ । ଏହାପରେ ଆରମ୍ଭ ହୋଇଯାଏ ପ୍ରକୃତ ଖେଳ, ଖେଳାଳିଙ୍କୁ ବିଭିନ୍ନ ସ୍ଥାନ ବୁଲିବୁଲି ପୋକେମୋନ ଧରିବାକୁ ପଡ଼ିଥାଏ ।